נורמן רידוס

נורמן מארק רידוס (באנגלית: Norman Mark Reedus; נולד ב-6 בינואר 1969) הוא שחקן אמריקאי, הידוע בעיקר בזכות תפקידו של דאריל דיקסון בסדרת האימה "המתים המהלכים" (2010–2022) ו"המתים המהלכים: דאריל דיקסון" (2023-הווה). הוא גם כיכב בתור מרפי מק'מנוס בסרט "הקדושים מבוסטון" (1999) ובהמשכו "הקדושים מבוסטון 2" (2009), בתור סקאד בסרט גיבורי העל "בלייד 2" (2002) ובתור מרקו בסרט הפשע "קלף פראי" (2002)

בעברו עסק גם בדוגמנות ודגמן עבור מעצבי אופנה שונים (כולל פראדה בשנות ה-90).

 ביוגרפיה 
נורמן מארק רידוס נולד בעיר הוליווד, פלורידה, בנם של מריאן (לבית ירבר), מורה, ואירה נורמן רידוס. סבתו של רידוס מצד אביו הייתה ממוצא איטלקי, בעוד סבו היה ממוצא אנגלי, סקוטי ואירי. את לימודיו האקדמאיים עשה בבת'אני קולג' (אנ') בלינדסבורג (אנ'), קנזס, עד פרישתו לאחר כסמסטר.

רידוס עסק בדוגמנות לפני שהחל לעסוק במשחק, ובעקבות זה התגורר במשך כשנה בטוקיו, יפן ובחוזרו, הוא עבר לקליפורניה כדי לעבוד בחנות של הרלי-דייווידסון בשכונת ונציה (אנ'), לוס אנג'לס, קליפורניה, ותרם יצירות אומנות לתערוכות שונות כצייר, צלם, פסל ואמן וידאו.

 קריירה 
הוא שיחק לראשונה במחזה "מפות לטבועים" בתיאטרון טיפאני (אנ') בשדרות סאנסט (אנ'), לוס אנג'לס.

בשנת 1992 השתתף בווידאו-קליפ לשיר "Wicked as It Seems" של קית' ריצ'רדס. ב-1994 הופיע בקליפ לשיר "Violently Happy" של הזמרת האיסלנדית ביורק. ב-1995 הופיע גם בקליפ לשיר "Strange Currencies" של להקת הרוק אר.אי.אם. וגם בקליפ לשיר "Fake Plastic Trees" של להקת הרוק הבריטית רדיוהד.

בשנת 1997 רידוס קיבל את תפקידו הראשון בסרטו של גיירמו דל טורו "מימיק" ובאותה שנה שיחק בתפקיד ראשי בקומדיה "אני, אמא והמאפיה היהודית" בתור בנה של דבי הארי. הוא פרץ לתודעה בשנת 1999 בתפקיד המתנקש האירי מרפי מקמנוס בסרט הפשע של טרוי דופי "הקדושים מבוסטון" שהפך עם השנים לסרט פולחן.

בשנת 2000 שיחק בהפקתו של ג'ואל שומאכר "משחק השמועות" בתפקיד הסטודנט הצעיר טרוויס. בשנת 2002 הופיע רידוס בסרט הערפדים "בלייד 2" בתור סקאד, צעיר מסומם המשמש כעוזרו של בלייד (וסלי סנייפס) בסרט .
ב-2007 שיחק רידוס בסרטו של רידלי סקוט "אמריקן גנגסטר" בתפקיד הבלש נורמן ריילי. בשנת 2009 חזר רידוס לתפקיד מרפי מקמנוס בסרט "הקדושים מבוסטון 2".

בשנת 2010 זכה רידוס בתפקיד דאריל דיקסון בסדרת האימה "המתים המהלכים", רידוס זכה בתפקיד לאחר שנבחן דווקא לדמות של אחיו בסדרה מרל דיקסון. לאחר שלוש עונות רידוס הוא מכוכבי הסדרה ואחת מהדמויות האהובות ביותר, הוא הועמד לפרס סאטורן על תפקידו בשנת 2012. בנוסף הופיע רידוס גם בדרמה ההיסטורית של רוברט רדפורד "הקנוניה" משנת 2010 בתפקיד הרוצח לואיס פאוול (אנ') המורשע בניסיון רצח הפוליטיקאי ויליאם סיוארד. ובאותה שנה שיחק במותחן העצמאי "מסקדה" לצד קלאן לוץ.

בשנת 2011 גילם את דמותו של יהודה איש קריות, בקליפ "judas" של הזמרת ליידי גאגא. בשנת 2015 השתתף בקליפ לשיר "It Just Feels" של הזמרת הדרום-קוריאנית ג'יאה. בשנת 2020 השתתף בשירם של להקת מרילין מנסון "Don't Chase the Dead" ובשנת 2021 השתתף בשירם של צמד ההיפ-הופ ראן דה ג'ולס "Never Look Back".

בשנת 2023, חזר רידוס לנעליו של דאריל דיקסון בסדרה הקרויה על שמו, המתים המהלכים: דאריל דיקסון.

 חיים אישיים 
משנת 1998 עד 2003 רידוס היה במערכת יחסים עם דוגמנית העל הדנית הלנה כריסטנסן למרות הדיווחים השונים, השניים מעולם לא נישאו. יחד יש להם בן, מינגוס לוסיאן רידוס (נ. 13 באוקטובר 1999). הם נשארו חברים וחלקו משמורת משותפת על בנם.

ב-2015, במהלך צילומי הסרט "Sky", רידוס פגש את השחקנית הגרמנייה דיאן קרוגר; השניים נראו יחד לראשונה כזוג ביולי 2016. בנובמבר 2018, קרוגר ילדה את בתם הראשונה המשותפת.

בפברואר 2005, רידוס ספג פגיעת ראש כאשר משאית התנגשה במכוניתו בעת ששהה בגרמניה. אפו שוחזר בעזרת ארבעה ברגים וארובת העין השמאלית שלו בטיטניום.

בספטמבר 2022 קיבל רידוס כוכב בשדרת הכוכבים בהוליווד.

 פילמוגרפיה 
 קולנוע 
+שנהסרטתפקידהערות1997Floatingואןמימיקג'רמיאני, אמא והמאפיה היהודיתהרולד1998I'm Losing YouטוביReach the RockדניDark Harborבחור צעירDavis Is Deadלארי1999Let the Devil Wear Blackבראוטיגן8 מ"מוורן אנדרסוןהקדושים מבוסטוןמרפי מק'מנוס2000דור הביטלוסיאן קאר (אנ')משחק השמועותטרוויספרסטון טילקג'ונתן קייסיSandג'ק2001The Beatnicksניק נירו2002Lusterשליח צעצעי מיןבלייד 2'סקאד'קלף פראימרקו ונדטי2003Nobody Needs to KnowקורטTough Luckארצ'יכביש האימהאיש התאוששות2004Until the NightרוברטGreat Wall Great Medicineנורמן2005הכי דומה לאהבההאקס של אמיליללא קרדיטAntikörperשמיץבטי פייג' הידועה לשמצהבילי ניל2006A Crimeוינסנט האריסI Thought of Youסרט קצר; תסריטאי ובמאי2007אמריקן גנגסטרהבלש נורמן רייליMoscow Chillריי פרסו2008דרוש גיבור (אנ')סוויןRed Canyonמאקקאדילק רקורדסמהנדס2009השליחים 2: הדחלילג'ון רולינספנדורוםשפרדהקדושים מבוסטון 2מרפי מק'מנוס2010מסקדהדניס בורוזהקנוניהלואיס פאוול (אנ')8 Uhr 28זר2012Hello Hermanלקס מוראלסNight of the Templarהנרי פלאש2013Iron Man: Rise of Technovoreהמעניש / פרנק קאסלדיבובSunlight Jr.ג'סטיןסיפורי בית העבוטסטנלי2014סטרץ'עצמו2015חופשה בהפרעהנהג משאיתאווירבאוורגם מפיק בפועלSkyדייגו2016999ראסל וולש2017Alien Invasion: S.U.M.1K.E.R.4דיבוב 2024רוכבי האופנועניםסוני המצחיק 2025ג'ון וויק מציג: בלרינהדניאל פיין

 טלוויזיה 
+שנהסדרהתפקידהערות2003מכושפותנייט פארקס2 פרקים2005Masters of Horrorקירביפרק: "John Carpenter's Cigarette Burns"2006חוק וסדר: מדור מיוחדדרק לורדפרק: "Influence"2010הוואי חמש-אפסאנטון הסהפרק: "Pilot"2010–2022המתים המהלכיםדאריל דיקסון (אנ')תפקיד חוזר (עונה 1)
תפקיד ראשי (עונות 11-2); 174 פרקים2016אבא אמריקאיטיםדיבוב; פרק: "Hayley Smith, Seal Team Six"טורבו: צוות פגזפיטדיבוב; פרק: "The Good, The Bad, and the Bugly"וולטרון: המגן האגדירולודיבוב; פרק: "Taking Flight"2016–2021Ride with Norman Reedusמנחהסדרה תיעודית ברשת AMC ; גם מפיק בפועל
5 עונות; 24 פרקים2017רובוט צ'יקןדאריל דיקסון (אנ')דיבוב; פרק: "The Robot Chicken Walking Dead Special: Look Who's Walking"2018Ballmastrz: 9009באשוסדיבוב; פרק: "Leather Passions! 2 Hearts, 2 Wheelz, Infinite Roadz. Ride Now!"2021הלווה בוססטרייקרדיבוב (סדרת רשת); 2 פרקים2023–הווההמתים המהלכים: דאריל דיקסוןדאריל דיקסון (אנ')תפקיד ראשי; 6 פרקים

 מועמד פרס סאטורן לשחקן הטוב ביותר בסדרת טלוויזיה (2025)

 קישורים חיצוניים 



 הערות שוליים 

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:מדבבים אמריקאים
קטגוריה:אמריקאים שנולדו ב-1969